J. Baška, poslanec: (2003-11-04):
Z. Martináková, podpredsedníčka NR SR: Ďakujem, pán poslanec. Slovo má pán poslanec Malchárek. Nevidím ho v rokovacej sále, pán poslanec Malchárek. Pán poslanec Malchárek stráca poradie, vystúpi na záver, už je tu, pán poslanec Malchárek, nech sa páči. J. Malchárek, poslanec: Ďakujem pekne, pani predsedajúca. Vážený pán minister, vážené dámy poslankyne, páni poslanci. Ja prednesiem sériu pozmeňujúcich návrhov s krátkymi odôvodneniami. V čl. 1 v § 2 ods. 5 znie: „Obvodný úrad riadi a za jeho činnosť zodpovedá prednosta obvodného úradu, ktorého vymenúva a odvoláva vláda na návrh ministra vnútra Slovenskej republiky“. Po druhé, vypúšťa sa poznámka pod čiarou k odkazu 1 a po tretie, doterajšie odkazy 2 až 8 sa označujú ako odkazy 1 až 7. Navrhuje sa, aby prednostu obvodného úradu menovala a odvolávala vláda Slovenskej republiky ako vrcholný orgán výkonnej moci na návrh ministra vnútra. Návrhom sa zosúlaďuje menovanie a odvolávanie prednostov krajských úradov a prednostov obvodných úradov. V prílohe k vládnemu návrhu zákona, ktorou sa ustanovujú sídla a územné obvody obvodných úradov. Po prvé, v časti Trenčiansky kraj sa v riadku 10 vypúšťajú slová „Bánovce nad Bebravou“. Po druhé, za riadok 10 sa vkladá nový riadok 11, ktorý znie: „Bánovce nad Bebravou - Bánovce nad Bebravou“. Doterajšie riadky 11 až 46 sa označujú ako riadky 12 až 47. Navrhuje sa rozšírenie počtu obvodných úradov v Trenčianskom kraji o obvodný úrad so sídlom v Bánovciach nad Bebravou v územnom obvode obvodného úradu so sídlom v Bánovciach nad Bebravou je okres Bánovce nad Bebravou. V prílohe zákona číslo.... Sídla a územné obvody obvodných úradov sa v stĺpci obvodný úrad jeho sídlo dopĺňa novým riadkom 40 „Svidník“". Doterajšie riadky 40 až 46 sa označujú ako riadky 41 až 47. Sídla a územné obvody obvodných úradov sa v stĺpci okresy v jeho územnom obvode v doterajšom riadku označovanom ako 39 vypúšťa slovo „Svidník“ a v novom označovanom riadku 40 sa dopĺňa slovo „Svidník“. Riešenie sídla obvodného úradu v rámci okresov Stropkov a Svidník spôsobom, ako to navrhuje vláda vo svojom návrhu, znamená výrazne sťaženie prístupu k úradu štátnej správy pre obyvateľov okresu Svidník. V prílohe č. 1 k zákonu s názvom sídla a územné obvody obvodných úradov navrhujeme zmeniť časť Nitriansky kraj takto: Obvodný úrad, jeho sídlo. Nitriansky kraj, po 15 Nitra, 16 Komárno, 17 Levice, 18 Nové Zámky, 19 Šaľa, 20 Štúrovo, 21 Topoľčany. Pri Nitre, Nitra a Zlaté Moravce, pri Komárne Komárno, pri Leviciach Levice, pri Šali Šaľa, pri Topoľčanoch Topoľčany, okresy v jeho územnom obvode. V územnom obvode Obvodného úradu Nové Zámky sú obce okresu Nové Zámky: Nové Zámky, Andovce, Bánov, Bardoňovo, Bešeňov, Branovo, Čechy, Černík, Dedinka, Dolný Ohaj, Dubník, Dvory nad Žitavou, Hul, Jasová, Jatov, Kmeťovo, Kolta, Komiatice, Komoča, Lipová, Maňa, Michal nad Žitavou, Mojzesovo, Palárikovo, Podhájska, Pozba, Radava, Rastislavice, Rúbaň, Semerovo, Strekov, Šurany, Trávnica, Tvrdošovce, Úľany nad Žitavou, Veľké Lovce, Veľký Kýr, Vlkas, Zemné. V územnom obvode Obvodného úradu Štúrovo sú obce okresu Nové Zámky: Štúrovo, Belá, Bajtava, Bíňa, Bruty, Gbelce, Chlaba, Kamenica nad Hronom, Kamenný Most, Lelá, Ľuba, Malá nad Hronom, Malé Kosihy, Mužla, Nana, Nová Vieska, Obid, Pavlová, Salka, Sikenička, Svodín, Šarkan. Materiál návrh optimalizácie usporiadania miestnej štátnej správy ráta v budúcnosti s vytvorením obvodných úradov v Štúrove a v Kráľovskom Chmlci. Počas reformy verejnej správy v roku 1996 sa rátalo s vytvorením okresov so sídlom v Štúrove a v Moldave nad Bodvou. Tieto skutočnosti dokazujú odbornú opodstatnenosť tohto návrhu. Na základe týchto skutočností navrhujem vytvoriť obvodný úrad so sídlom v Štúrove a to na území bývalého štúrovského obvodu platného do roku 96. Tento návrh je opodstatnený, lebo na území regiónu sú obce Salka, Malé Kosihy, Bíňa, Sikenička vzdialené viac ako 70 kilometrov od okresného sídla Nové Zámky. Podľa vyjadrenia splnomocnenca vlády pre reformu verejnej správy vyše 90% občanov bude cestovať do vzdialenosti 20 až 40 kilometrov od bydliska za vybavovaním svojich záležitostí. V prílohe sídla a územné obvody obvodných úradov sa v stĺpci obvodný úrad, jeho sídlo, dopĺňa novým riadkom Námestovo. Doterajšie riadky 25 až 46 sa označujú ako riadky 26 až 47. Sídla a územné obvody obvodných úradov sa v stĺpci okresy v jeho územnom obvode v doterajšom riadku označenom ako 22 vypúšťajú slová „Námestovo“, „Tvrdošín“ a v novom označenom riadku 25 sa dopĺňajú slová „Námestovo“, „Tvrdošín“. Riešenie sídla obvodného úradu v rámci Oravy spôsobom, ako to navrhuje vláda vo svojom návrhu, znamená výrazné sťaženie prístupu k úradu štátnej správy pre drvivú väčšinu občanov, obyvateľov Oravy. Navrhované riešenie odstraňuje tento nedostatok. V prílohe č. 1, v prílohe č. 2 k zákonu v časti Košický kraj, preložiť okres Gelnica z územného obvodu Obvodného úradu Košice okolie do územného obvodu Obvodného úradu Spišská Nová Ves. Starostovia niektorých obcí v Gelnickom okrese vyjadrili záujem pričleniť sa k okresu a do pôsobnosti Obvodného úradu v Spišskej Novej Vsi. Z hľadiska dopravnej infraštruktúry, historických väzieb, región mesta Gelnice rozhodne viac inklinuje k okresu Spišská Nová Ves ako k okresu Košice-okolie. Tým by patrili do pôsobnosti Obvodného úradu v Spišskej Novej Vsi okresy Spišská Nová Ves a Gelnica, to je územie bývalého okresu Spišská Nová Ves do roku 1996. Návrh zákona doplní o prílohu č. 2, ktorá znie: „Pracoviská obvodných úradov mimo ich sídiel“. Obvodný úrad, sídlo, Bratislavský kraj, Malacky, Pezinok, pracovisko v obci Stupava, Modra, Obvodný úrad jeho sídlo v Trnavskom kraji je Trnava, Dunajská Streda, Galanta, Senica, pracoviská Hlohovec, Šamorín, Veľký Meder, Sereď, Sládkovičovo, Holíč, Skalica. V Trenčianskom kraji Trenčín, Nové Mesto nad Váhom, Považská Bystrica, Prievidza, pracoviská Dubnica nad Váhom, Ilava, Myjava, Stará Turá, Púchov, Handlová, Nováky, Partizánske. V Nitrianskom kraji Nitra, Komárno, Levice, Nové Zámky, pracoviská Vráble, Zlaté Moravce, Hurbanovo, Kolárovo, Šahy, Želiezovce, Šurany. Žilinský kraj Žilina, Čadca, Námestovo, Liptovský Mikuláš, Martin, pracoviská Bytča, Kysucké Nové Mesto, Rajec, Turzovka, Trstená, Tvrdošín, Liptovský Hrádok, Turčianske Teplice. Banskobystrický kraj - Lučenec, Rimavská Sobota, Zvolen, Žiar nad Hronom, pracoviská v obci Fiľakovo, Poltár, Hnúšťa, Revúca, Tornaľa, Detva, Krupina, Kremnica, Banská Štiavnica, Žarnovica, Nová Baňa. Prešovský kraj - Prešov, Humenné, Kežmarok, Poprad, Svidník, Vranov nad Topľou, pracoviská v obci Lipany, Sabinov, Medzilaborce, Snina, Spišská Stará Ves, Levoča, Svit, Vysoké Tatry, Giraltovce, Hanušovce nad Topľou a Košický kraj - Košice okolie, Michalovce, Rožňava, Spišská Nová Ves, Trebišov, pracoviská v obciach Bidovce, Čaňa, Gelnica, Moldava nad Bodvou, Sobrance, Veľké Kapušany, Dobšiná, Plešivec, Krompachy, Kráľovský Chlmec, Sečovce. Stále pracoviská obvodných úradov - Hlohovec, Sereď, Skalica, Ilava, Myjava, Púchov, Partizánske, Zlaté Moravce, Šurany, Bytča, Kysucké Nové Mesto, Tvrdošín, Turčianske Teplice, Poltár, Revúca, Detva, Krupina, Banská Štiavnica, Žarnovica, Sabinov, Medzilaborce, Snina, Levoča, Gelnica, Sobrance, Krompachy, Kráľovský Chlmec, Sečovce, Moldava nad Bodvou, Dubnica nad Váhom, Stará Turá, Handlová a Nováky. Prosím, to boli všetky mnou prednesené pozmeňujúce a doplňujúce návrhy k príslušnému predkladanému zákonu a prosím, aby sa o všetkých týchto mojich návrhoch hlasovalo en bloc . Ďakujem pekne za pozornosť. Z. Martináková, podpredsedníčka NR SR: Pán poslanec Cabaj, faktická poznámka. Uzatváram možnosť hlásiť sa s faktickými poznámkami.